Title: Hiilinielu
Course: Ilmastovastuullinen toiminta > Section: Luonnon monimuotoisuus suojaa elämää maapallolla

Hiilinielu on mekanismi tai ekosysteemi, joka sitomalla hiiltä itseensä alentaa ilmakehän hiilidioksidipitoisuutta. Merkittäviä hiilinieluja ovat meret, metsät ja maaperä.

Hiilinielujen merkitys on ilmastonmuutoksen kannalta erittäin merkittävä. Merien ja metsäalueiden on kummankin arvioitu sitovan ja varastoivan noin neljänneksen maailman hiilidioksidipäästöistä. Ihmisen toiminnalla on vaikutusta hiilinielujen kokoon ja säilymiseen. Istuttamalla metsiä voidaan kasvattaa hiilinieluja ja vastaavasti metsää hävitettäessä hiilidioksidia vapautuu uudelleen ilmakehään.