Title: Vieraslaji
Course: Ilmastovastuullinen toiminta > Section: Luonnon monimuotoisuus suojaa elämää maapallolla

Vieraslajit ovat lajeja, jotka ovat ihmisen myötävaikutuksesta levinneet alueille, joilla ei niitä luonnostaan esiinny. Kun puhutaan vieraslajeista, tarkoitetaan yleensä haitallisia vieraslajeja, jotka leviävät uudella alueella ja aiheuttavat haittaa esimerkiksi alkuperäiselle lajistolle tai ihmisten elinkeinoille. Valtaosa Suomen vieraslajeista on kasveja, kuten komealupiini ja kurtturuusu, mutta vieraslajeja ovat myös esimerkiksi kyttyrälohi ja supikoira.