Title: Ohjeet opettajalle
Course: Ilmastovastuullinen toiminta

Tämän Moodle-materiaalin suunnittelun lähtökohtana on tutkinnon perusteet ja niissä vaadittava osaaminen, ja niistä kannattaakin lähteä liikkeelle opiskelijoiden kanssa. Materiaaleissa olevia HS-artikkeleja pääsevät sekä opiskelijat että opettajat lukemaan kirjautumalla HS-digimateriaaliin edu.tampere.fi-tunnuksilla. Tässä ohjeet HS-digi oppilaitoskirjautuminen.  Ohjeet löytyvät opiskelijoille Sisältö-osiosta.

Moodlessa olevaa teoriamateriaalia voi käyttää hyvin eri tavoin

1. lähiopetuksessa
2. Teams-etäopetuksessa
3. itsenäisenä verkkototeutuksena, kun opiskelijalle on tehty tämän tutkinnon osan suorittamisen suunnitelma, määritelty Moodlessa toteutettavat verkkotehtävät ja otettu huomioon, millaisessa työpaikassa hän on työssäoppimassa
4. työvaltaisissa toteutuksissa

Aihealueiden tehtävät

- kussakin aihealueessa on useita tehtäviä
- opettaja voi valita, mitkä tehtävät tehdään
- tehtäviä voi muokata ja keksiä lisää
- itsenäisesti suoritettavalla verkkokurssilla opiskelija ja opettaja yhdessä päättävät, mitkä tehtävät tehdään
- tehtävät voivat myös olla aiheina tuntikeskusteluille lähitunneilla

Aihealueet

1. Kestävä hyvinvointi
2. Ihmisen toiminnan aiheuttama ilmastonmuutos
3. Luonnon monimuotoisuus suojaa elämää maapallolla
4. Ilmastonmuutos ja Suomi
5. Tunnista ja pienennä hiilikuormaasi
6. Tuhlaustaloudesta kiertotalouteen
7. Vastuullisuus ja kestävyys omalla toimialalla
8. Työssäoppiminen
9. Näyttö

Osio Vastuullisuus ja kestävyys omalla toimialalla

Osiossa on esitelty toimintoja, joiden myötä ilmastovastuullista toimintaa voidaan konkreettisesti toteuttaa eri toimialoilla ja yrityksissä. Osiossa esitellään lyhyesti näitä toimintoja (suunnittelu, hankinnat, materiaalit, jäte, hävikki, energian ja veden kulutus, asiakaspalvelu ja viestintä) ja niihin liittyviä näkökulmia, joiden avulla ilmastonmuutoksen hillintään ja ympäristön kuormitukseen voidaan vaikuttaa. Huomioi, että näiden toimintojen painoarvo vaihtelee eri toimialojen välillä. Keskiöön kannattaa nostaa toiminnot, jotka korostuvat omalla toimialalla, ja käsitellä näitä aiheita oman toimialan esimerkkien kautta.

Opetuksen tukena tässä osiossa voit käyttää Syklin selvitystä Kiertotalouden vaikutukset työhön ja työelämään ja kiertotalouskortistoa .

Opetuksen apuna voit käyttää vastuullisen liiketoiminnan SBMC-työkalua, joka sisältää vastuullisen liiketoimintamallinnuspohjan, vinkkikortit ja Sustainable-SWOT-taulukon. Näiden työkalujen avulla voit opiskelijoiden kanssa tarkastella yritysten vastuullisuutta ja kestävyyttä yritystoiminnan eri osa-alueilla.

Tämä osuus toimii myös siltana työssäoppimisjaksolle, jossa opiskelija tutustuu tehtävien kautta näihin samoihin teemoihin.

Osio Työssäoppiminen
Osiossa on avattu, millaista työssäoppiminen on tässä tutkinnon osassa. Osiosta löytyy esimerkkejä tehtävistä, joihin opiskelijat etsivät vastauksia työssäoppimisen aikana ja tällä tavalla kasvattavat osaamistaan ohjatusti. Tavoitteena on, että tehtävien avulla opiskelija osaisi kiinnittää huomionsa niihin tekijöihin ja toimintoihin, joiden kautta ilmastovastuullista toimintaa voidaan toteuttaa työssäoppimisympäristössä. Tehtävät voivat toimia myös inspiraationa näytön suorittamiseen.

Tämän tutkinnon osan työssäoppiminen kannattaa suorittaa toisen ammatillisen tutkinnon osan työssäoppimisen yhteydessä, jolloin opiskelija voi esimerkiksi perehtyä helpommin omaan työhönsä liittyviin ilmastovastuullisuuskysymyksiin. Työssäoppimispaikan valintaan kannattaa kiinnittää erityistä huomiota, jotta opiskelijan osaaminen lisääntyy myös työssäoppimisen aikana.  Vähimmäisvaatimus on, että työssäoppimispaikalla on tietoinen tavoite kehittää vastuullista liiketoimintaa tai aikomus hyödyntää toiminnassaan jotakin kiertotalouden liiketoimintamalleista.

Opiskelija voi dokumentoida työssäoppimistaan mm. FuturalSkillsiin.

Osio Näyttö
Osiossa on avattu, miten ja millaisissa näyttöympäristöissä näytön voi suorittaa.  TTS (työtehoseura) on tehnyt opettajalle avuksi työkalun Osaamisen arviointiperusteet avattuna ilmastovastuullinen toiminta -tutkinnonosan suoritusta varten .

Opiskelija voi dokumentoida näyttöään mm. FuturalSkillsiin, jolloin tätä aineistoa voi hyödyntää näytön arviointikeskustelussa.