Title: Suunnittelu
Course: Ilmastovastuullinen toiminta > Section: Vastuullisuus ja kestävyys omalla toimialalla

Usein sanotaan, että vastuullisuus lähtee liikkeelle jo suunnittelupöydältä. 80 prosenttia tuotteiden ympäristövaikutuksista lukitaan jo suunnitteluvaiheessa, joten palvelujen ja tuotteiden suunnittelulla on suuri merkitys sille, kuinka suureksi tuotteiden ja palveluiden lopullinen ympäristökuorma muodostuu.

Kuormituksen pienentämiseksi tuotteet pitää pitää suunnitella kiertotalouden mukaisiksi. Tämä tarkoittaa sitä, että jo suunnitteluvaiheessa huomioidaan materiaalit, valmistustapa, toimitusketju, mahdollinen asennus, ylläpito ja huolto aina mahdolliseen uusiokäyttöön tai kierrätykseen asti. Toisin sanoen vastuullisuus kattaa tuotteen koko elinkaaren, suunnittelusta elinkaaren loppuun.

Suunnittelussa kannattaa huomioida:

- valitaan parhaat materiaalit käytön ja kestävyyden kannalta
- tuotteiden tuotannossa hyödynnetään uusiutuvia tai jo kierrätettyjä materiaaleja
- tuotteiden huoltaminen, korjaaminen ja kierrättäminen on helppoa ja mahdollista
- tuotteiden pakkaaminen ja kuljettaminen (modulaarisuus, pakkaaminen tiiviisti)
- kaikki materiaali saadaan uudelleen käyttöön kerta toisensa jälkeen