Title: Tehtävä: Suunniteltu vanheneminen
Course: Ilmastovastuullinen toiminta > Section: Tunnista ja pienennä hiilikuormaasi

a) Jotkut tuotteet suunnitellaan niin, että ne menettävät käyttökelpoisuutensa nopeammin kuin ne ehditään käyttää loppuun. Niissä on saatettu käyttää heikkolaatuisia materiaaleja tai tuote on muuten huonolaatuinen. Esine on kenties suunniteltu niin, että se menee helposti rikki eikä sitä voi korjata. Jotkut tuotteet vanhenevat nopeasti tai niihin kehitetään jatkuvasti uusia ominaisuuksia. Tuote voi myös olla sellainen, että se menee nopeasti pois muodista. Kerro oma esimerkki suunnitellusta vanhenemisesta, esimerkiksi jostain elektroniikkalaitteesta tai vaatteesta.

b) Tee lista, mitä hyötyä ja/tai haittaa 1) kuluttajalle 2) yritykselle 3) ympäristölle on siitä, että tuote ei kestä niin kauan kuin sen olisi mahdollista kestää?